Viborger Samler, 1837-08-04
Jndenlandske Efterretninger. Under 8de De har det behaget Hs. Majestæt Kongen at benaade med Dannebrogsmændenes Hæderstegn Sognefogden for Lyngs Sogn under Thisted Amt, Lars Gravgaard. Saavel Jnfanteriet som Artilleriet af Kjøbenhavns Borgervæbning er i Sommer bleven fritaget for Vaabenøvelser. Ogsaa vil man vide, at Regimenternes permitterede Mandskab ikke indkaldes til Efteraarsmynstring. (Ove Th. Av.) Hof= og Stadsrettens Dom i Sagen imod forrige Theaterkasserer Printzlau med flere, findes nu in extense indført i Kjøbenhavnsposten– Man seer deraf, at han havde under sin Bevaring i kongelige Obligationer i alt 83250 Rbd., hvoraf han til eget Brug havde anvendt 58,700 Rbd. Man seer og at maaske største Deelen, eller i det Mindste en stor Deel deraf er bortspilt i Tallotteriet, da Jndsatsen steg til flere Hundrede Rigsbankdaler ugentlig. J hvilken piinlig Forfatning Printzlau kort for sin Paagribelse har været, sees tydelig af hans Omvanken fra den ene Beslægtede til den Anden; for at blive ukjendt iførte han sig en Fruentimmer-Hat og Kaabe og gik i Følge med sin Søn Tiltalte Anton Printzlau ud paa Christianshavn til sin Fætter Capitain og Urtekræmmer Geisler, og søgte der om Ophold nogle Dage; dette blev ham imidlertid nægtet, og han maatte atter vende hjem, hvor han dog kun forblev een Nat; men vankede den paafølgende Dag fra tidligste Morgenstund omkring i Gaderne i Følge med bemeldte sin Søn Anthon, og tog endelig Logie i et af Stadens Gjestgiversteder, hvor en Slægtnings Vogn fra Landet sædvanligen pleiede at komme, med hvilken det var hans Agt at forlade Staden; men da denne udeblev, forblev han der Natten over og blev den paafølgende Morgen anholdt af Politiet. – Dommen lyder saaledes: Thi kiendes for Ret. "Tiltalte Capitain ved Kjøbenhavns borgerlige Jnfanteri og Urtekræmmer Johan Henrich Geisler bør for Actors Tiltale i denne Sag fri at være. Arrestanten, det Kongelige Theaters forhenværende Hovedkasserer, Vogholder samt Contoirchef Secretair Ferdinand Anthon Christian Printzlau bør have forbrudt Haand og Ære samt udrede til den kongelige Theaterkasse 1272 Rbd. 86 s. r. S. og 7,560 Rbd. 6 s. Sedler og Tegn med Renter 4 pCt. om Aaret fra d. 25de Marts 1835 indtil Betaling skeer, saavelsom 22,700 Rbd. Sølv i Kongelige 4 pCt. rentebærende Obligationer, med Renter fra den Termin de sidst ere tilfaldne bemeldte Theaterkasse, samt til det Kongelige Theaters Enke- og Børneforsørgelseskasse 119 Rbd. 62 s. r. S. og 224 Rbd. 36 s. Sedler og Tegn med aarlige Renter 4 pCt. fra den 1ste Juni 1835 indtil Betaling skeer, saavelsom 36,000 Rbd. Sølv i Kongelige 4 pCt. rentebærende Obligationer med Renter fra den Termin de sidst er tilfaldne sidstnævnte Kasse, eller i Mangel af Betaling hensættes til Fæstningsarbeide saalænge indtil han saadan sin Gield har afgjort eller ved Døden afgaaer. Saa bør han endvidere til den Kongelige Theaterkasse betale 122 Rbd. 89 s. r. S. og 1638 Rbd. 28 s. S. og T. med Renter heraf 4 pCt. aarlig fra den 25de Marts 1835 indtil Betaling skeer. - De Tiltalte Frederik Ferdinand Jacob Carl Printzlau, Peter Anthon Andreas Thor Printzlan, Carl Peter Borgaard, Jda Frederikke Nielsen, Sadelmager Thorups Enke og Regine Frederikke Thorup bør til Kjøbenhavns Fattigvæsens Hovedkasse bøde de 4 Førstnævnte hver 30 Rbd. Sølv og den Sidstnævnte 10 Rbd. Sølv. – De af Sagen lovligt flydende Omkostninger, derunder indbefattet Salair til Kammeradvocatens Fuldmægtig Secretair og Procurator Stahlfest 60 Rbd. og til Actor Prøve=Procurator Lihme 15 Rbd., begge Deele Sølv, tilsvares af Arrestanten, saaledes at samtlige øvrige Tiltalte in soli dum med ham udrede de for Enhvers Vedkommende med Actionen forbundne Omkostninger og paa lige Maade Enhver især 1/2 Deel af det Actor tillagte Salai. De idømte Mulcter og Erstatningssummer at udrede inden 15 Dage efter denne Doms lovlige Forkyndelse og det Øvrige at efterkomme Alt under Adfærd efter Loven." Haraldskjær er solgt i denne Tid til Hr. Neergaard, med Besætning, for 50,000 Rbd. r. S.